Dick Turpin (TV-serie)

Dick Turpin er en britisk action- og eventyrserie om den engelske legenden Dick Turpin som ble sendt på ITV fra 1979 til 1982. Serien var satt i 1700-tallets England og handlet om bondesønnen Dick Turpin som returnerte til sitt hjemsted etter tre års militærtjeneste i Flandern bare for å oppdage at foreldrene hadde blir fralurt gården og han selv snytt for arven av den skrupuløse landeieren Sir John Glutton. Som en konsekvens av dette hadde foreldrene omkommet av sult. Fattig og bitter valgte han å begi seg inn på en karriere som ransmann. Han fikk raskt et rykte som en farlig landeveisrøver og etterhvert fikk han følge av Swifnick, en annen lovløs ung mann som han tok under sine vinger. Rollen som Dick Turpin ble spilt av Richard O'Sullivan, mens hans kompanjong ble spilt av Michael Deeks. Serien ble skapt av Richard Carpenter, Paul Knight og Sydney Cole. Serien var løst basert på den engelske legenden Dick Turpin.

Serien ble sendt på NRK i begynnelsen av 1980-årene.

Roller 

 Richard O'Sullivan — Dick Turpin
 Michael Deeks — Swiftnick
 Christopher Benjamin — Sir John Glutton
 David Daker — Captain Nathan Spiker
 Alfie Bass — Isaac Rag
 Joan Rhodes — Big Nell
 Keith James — Davy
 Annabelle Lee — Poll Maggot 
 Jo Rowbottom — Mary Smith

Referanser

Eksterne lenker 

 

Britiske eventyrserier
Actionserier
Britiske TV-serier fra 1970-årene
Britiske TV-serier fra 1980-årene
TV-produksjoner på ITV
1700-tallet i England